**Ugovorne strane:**

1. **G-Petrol d.o.o. Sarajevo**, sa sjedištem u Sarajevu, ulica Marka Marulića 2, Lamela B, upisano u Registar Općinskog suda u Sarajevu MBS 65-01-0638-11, JIB: 4209277550009, koga zastupa Milan Čolović, Direktor (u dаljem tekstu: Naručilac) s jedne strane,

i

1. **\_\_\_\_\_\_\_\_\_\_\_\_\_\_,** sa sjedištem u \_\_\_\_\_\_\_\_\_, ulica \_\_\_\_\_\_\_\_\_\_\_, Matični broj: \_\_\_\_\_\_\_\_\_, JIB: \_\_\_\_\_\_\_\_\_\_, koga zastupa \_\_\_\_\_\_\_\_ Direktor (u daljem tekstu: Izvršilac) sa druge strane.

u Sarajevu, dana \_\_\_\_ 2025. godine, zaključuju

**UGOVOR**

**O NABAVCI OPREME I MATERIJALA I IZVOĐENJU RADOVA**

**NABAVKA I ZAMJENA AUTOMATSKIH AUTOPRAONICA**

**DEFINICIJE**

**1.1.** U ovom Ugovoru sljedeći termini će se tumačiti na sljedeći način:

1. ‘’UGOVOR’’ ili ‘’OVAJ UGOVOR’’ - znači Ugovor o nabavci opreme i materijala i izvođenju radova, saglasno važećim Zakonima o zaštiti od požara i vatrogastva, ostalim zakonskim i podzakonskim propisima, Funkcionalno ispitivanje, Puštanje u rad.

Termin ’’Ugovor’’ ili ’’ovaj Ugovor’’ obuhvata klauzule Ugovora, kao i sadržinu svih priloga i sastavnih dijelova Ugovora, tako da svako pozivanje na Ugovor ima značenje istovremenog pozivanja i na njegove priloge i sastavne dijelove, osim ako je u Ugovoru izričito utvrđeno drugačije.

1. ‘’TEHNIČKI ZADATAK’’- čiji je predmet **NABAVKA I ZAMJENA AUTOMATSKIH AUTOPRAONICA** koji je prilog br. 1 i sastavni dio ovog Ugovora koji je pripremio Naručilac i koji sadrži zahtjeve i uslove koje je prihvatio Izvršilac, a na osnovu i u skladu sa kojim je Izvršilac dostavio ponudu
2. PONUDA - podrazumijeva Ponudu broj **\_\_\_\_\_\_\_\_\_\_ od \_\_\_\_\_\_\_\_\_\_** godine, koju je Izvršilac dostavio, a Naručilac prihvatio. Ponuda je prilog br. 2 i sastavni dio ovog Ugovora.
3. ‘’OBJEKAT’’ – znači benzinska stanica Naručioca na kojem se izvode radovi, isporučuje i ugrađuje oprema u skladu sa ovim Ugovorom:

* **\_\_\_\_\_\_\_\_\_\_\_\_\_\_\_\_\_**

1. ’’IZVRŠILAC’’ – označava termin ’’Izvršilac’’, kao i sve druge pojmove, primjenjive na određene obaveze iz ovog Ugovora
2. ‘’UGOVORENA CIJENA’’ – označava dogovorenu fiksnu cijenu koja će biti plaćena a koja je dogovorena između Naručioca i Izvršilaca, i koja će biti plaćena u skladu sa Ugovorom, a za potpuno izvršenje obaveza Izvršilaca u skladu sa Ugovorom - na Objektu.
3. **‘**’OPREMA’’ – podrazumijeva isporuku opreme navedene Tehničkim zadatkom i neophodnog montažnog, dodatnog, pomoćnog i drugih materijala utvrđenih Tehničkim zadatkom pod uslovima navedenim u Tehničkom zadatku koju Izvršilac nabavlja i isporučuje Naručiocu po ovom Ugovoru, uključujući rezervne dijelove za održavanje i potreban sav prateći neophodan materijal, čiju je nabavku i odabir odobrio Naručilac u pisanoj formi, a koja u potpunosti odgovara tehničkim zahtjevima definisanim klauzulama ovog Ugovora.
4. ’’RADOVI’’ – znače izvođenje radova na ugradnji i povezivanju opreme/isporučene Opreme koja obuhvata sve potrebne radove i aktivnosti navedene u Tehničkom zadatku, uključujući:
   * **\_\_\_\_\_\_**
   * **\_\_\_\_\_\_**
   * **\_\_\_\_\_\_**

Radovi će uključiti sve radove – čak i ako nisu navedeni ili podrazumijevani ovim Ugovorom, ako je njihovo izvođenje potrebno za završetak i/ili bezbjednost i/ili stabilnost i/ili odgovarajuće funkcionisanje opreme, u skladu sa ovim Ugovorom.

1. ’’USLUGE’’ – znače sve usluge navedene u Tehničkom zadatku.

Izvršilac se obavezuje da obezbijedi usluge i dokumentaciju koja nije navedena u ovom Ugovoru ukoliko je ista potrebna u skladu sa odredbama zakona i podzakonskih propisa koji se odnose na predmet Ugovora a u cilju realizacije projekta Naručioca koji je predmet ovog Ugovora.

1. ‘’HSE’’ – podrazumijeva opšte prihvaćenu skraćenicu od engleskih reči „Health, Safety, Environment“ (u našem jeziku zdravlje, bezbjednost, životna sredina) što označava poslove industrijske bezbjednosti (IB), bezbjednosti i zdravlja na radu (ZNR), zaštite od požara (ZOP), reagovanje u vanrednim situacijama i zaštite životne sredine (ZŽS).
2. ’VAŽEĆI PROPISI’’ – znači:

***1)*** svi zakonski i podzakonski propisi Bosne i Hercegovine (entiteta) iz oblasti građenja, eksplozivnih materija, zapaljivih tečnosti i gasova, metrološkim propisima, zaštite životne sredine, zaštite zdravlja i zaštite na radu, zaštite od požara, sudova - opreme pod pritiskom, obligacionih odnosa i ostali zakonski i podzakonski propisi Bosne i Hercegovine (entiteta) koji su primjenjivi na predmet Ugovora i na izvršenje obaveza iz Ugovora;

***2)*** svi drugi zakonski i podzakonski propisi, standardi, pravila struke, tehnički propisi, normativno metodološka dokumenta Naručioca i ostala regulativa – navedena u klauzulama Ugovora, ili u bilo kom prilogu ovog Ugovora,

***3)*** svi propisi iz oblasti PDV.

1. ‘’PUŠTANJE U RAD’’ – znači prvo puštanje Opreme i Sistema u rad,
2. „ZAPISNIK O PRIMOPREDAJI/IZVRŠENOJ USLUZI– znači dokument kojim se potvrđuje da je Izvršilac kvantitativno i kvalitativno ispunio sve obaveze iz Ugovora i da je Oprema/Objekat zaprimljen od strane Naručioca bez primjedbi, i od datuma obostrano potpisanog ovog Zapisnika teku garantni rokovi.

**1.2.** Svako pozivanje na član ili klauzulu ima značenje pozivanja na član ili na klauzulu ovog Ugovora, osim ako izričito nije naznačeno drugačije.

**1.3.** Sve skraćenice i svi termini koji se koriste u Ugovoru, a čije značenje nije utvrđeno u ovom članu Ugovora, imaju značenje koje im je dato u Tehničkom zadatku.

**Član 2.**

**PREDMET UGOVORA**

* 1. Izvršilac se obavezuje da u roku od **\_\_\_\_\_\_\_\_\_\_\_\_\_\_** dana od dana potpisivanja ugovora, a u skladu sa Tehničkim zadatkom, Specifikacijom, klauzulama ovog Ugovora i Važećim propisima, na Objektu Naručioca, u svemu stručno i kvalitetno:

2.1.1. nabavi i isporuči Opremu i materijal,

2.1.2. izvede Radove,

2.1.3. izvrši Puštanje u rad,

2.1.4. izvrši sve druge obaveze iz ovog Ugovora, a

Naručilac se obavezuje da za izvršene sve obaveze – Izvršioca isplati dogovorenu cijenu– saglasno članu 3. ovog Ugovora.

* **2.2.** Izvršilac je detaljno upoznat sa svim uslovima i obavezama koje ima u vezi sa izvršenjem predmeta ovog Ugovora iz klauzule 2.1.
* **2.3.** Smatra se da je Izvršilac u potpunosti ispunio predmet ovog Ugovora – na dan kada je kumulativno ispunjeno sljedeće:
* **2.3.1.** nabavljena, isporučena i ugrađena Oprema, izvedeni Radovi – odnosno da je izvršeno sve što je ukupno potrebno i dovoljno da se Objekat dovede u upotrebno stanje u skladu sa klauzulama ovog Ugovora;
* **2.3.2.** uspješno izvršeno Puštanje u rad, odnosno otklonjeni nedostaci utvrđeni prilikom Puštanja u rad i uspješno izvršeno ponovljeno Puštanje u rad;
* **2.3.3.** obostrano potpisan zapisnik o primopredaji Objekta i Opreme;
* **2.4.** Oprema i Radovi – će uključiti bilo koju opremu, ili drugu uslugu i bilo koje radove:
* **2.4.1.** koji su potrebni da bi se ispunio predmet ovog Ugovora, u količini i kvalitetu koji je u potpunosti u skladu sa klauzulom 2.1. i sa drugim klauzulama Ugovora i/ili
* **2.4.2.** koji su navedeni u Ugovoru i/ili
* **2.4.3.** koji su podrazumijevani Ugovorom.
* **2.5.** Radovi će uključiti i sve radove - čak i ako nisu navedeni ili podrazumijevani Ugovorom, ako je njihovo izvođenje potrebno za završetak i/ili bezbjednost i/ili stabilnost i/ili odgovarajuće funkcionisanje Opreme.
* **2.6.** Izvršilac je dužan da, u toku izvršavanja predmeta ovog Ugovora, postupa sa povećanom pažnjom dobrog stručnjaka i dobrog privrednika, stalno se starajući o zaštiti interesa Naručioca.
* **2.7.** Izvršilac se obavezuje, pod prijetnjom raskida Ugovora, da će ugraditi Opremu, izvršiti Radove, kao i sve druge obaveze iz ovog Ugovora, u skladu sa Važećim propisima: materijalnim pravom Bosne i Hercegovine (entiteta), odnosno zakonima i podzakonskim propisima, tehničkim normativima i standardima koji uređuju i u vezi su sa obavezama Izvršioca koje su predmet ovog Ugovora, a posebno iz oblasti: građenja, eksplozivnih materija, zapaljivih tečnosti i gasova, metrologije, sudova pod pritiskom, zaštite životne sredine, zaštite zdravlja i zaštite na radu, zaštite od požara, otpada i opasnog otpada, obligacionih odnosa.
* **2.8.** Izvršilac izjavljuje Naručiocu, pod prijetnjom raskida Ugovora, da je, prije zaključenja ovog Ugovora, sagledao svu raspoloživu dokumentaciju u vezi sa svim okolnostima vezanim za objekat – pravnim i faktičkim, kao i sa svim drugim činjenicama vezanim za ispunjenje Ugovora i da je sve navedeno uzeo u obzir pri zaključenju ovog Ugovora. Izvršilac nema pravo da, pozivajući se na nepoznavanje dokumentacije i okolnosti iz ovog stava, zahtjeva izmjenu cijene, niti naknadu štete.
* **2.9**. Izvršilac izjavljuje Naručiocu, pod prijetnjom raskida Ugovora, da je upoznat sa Važećim propisima i da ispunjava sve uslove, utvrđene važećim propisima, za izvršenje obaveza iz ovog Ugovora**.**

**Član 3.**

**UGOVORENA CIJENA**

**3.1.** Ukupno ugovorena cijena za potpuno izvršenje predmeta ovog Ugovora iz klauzule 2.1. iznosi:

**\_\_\_\_\_\_\_\_\_\_\_\_\_\_\_\_ KM**

(slovima: \_\_\_\_\_\_\_\_\_\_\_\_\_\_\_\_\_\_\_\_\_).

Ukupna cijena je fiksna i ne podliježe promjenama na više.

**3.2.** Ukupna cijena ne uključuje porez na dodatu vrijednost (PDV), koji će biti obračunat u skladu sa Zakonom o PDV.

**Član 4.**

**VALUTA UGOVORA I USLOVI PLAĆANJA**

4.1. Fakturisanje i Plaćanje izvršiće se u skladu sa Prilogom br. 2 – (Ponudom Izvršioca) i to na sljedeći način:

- bezgotovinski, prenosom novca na račun Izvršioca prema instrukcijama datim u Prilogu br. 2. Ugovora, u roku od **\_\_\_**dana nakon dana ispostavljanja računa.

- Izvršilac šalje račun u PDF formatu na e-mail adresu [GPeracuni\_usluge@nis.rs](mailto:GPeracuni_usluge@nis.rs)

**Član 5.**

**GARANCIJA ZA DOBRO IZVRŠENJE POSLA**

**5.1.**  Prilikom potpisivanja Ugovora, Izvršilac će Naručiocu predati instrument obezbjeđenja za dobro izvršenje posla u vidu 1 (jedna) blanko sopstvene mjenice, sa klauzulom ’’bez protesta’’ i mjenično ovlašćenje za popunjavanje mjenice na iznos 10% od ukupne cijene iz člana 3.1. sa obračunatim PDV-om, sve ovjereno pečatom Izvršioca i potpisano od strane zakonskog zastupnika Izvršioca i karton deponovanih potpisa lica ovlašćenih za zastupanje ovjerenih od strane banke.

Ovlašćenje sa dokumentacijom glasi na G-Petrol d.o.o. Sarajevo i predaje se zajedno sa jednim prijmerkom fotokopiranog ugovora, na adresu Marka Marulića br. 2, Lamela B, Sarajevo, Bosna i Hercegovina, sprat 1, sa naznakom: Mjenica za nabavku \_\_\_\_\_\_\_\_\_\_\_\_\_\_\_, za Natašu Butorović, Menadžer za podršku poslovnim procesima nabavke.

**5.2.** Naručilac će podnijeti na naplatu mjenicu iz stava 1. ovog člana ukoliko Izvršilac u roku i na način utvrđen ovim Ugovorom ne ispuni svoje ugovorene obaveze.

**5.3.** Ukoliko tokom važenja Ugovora Naručilac iskoristi mjenicu iz stava 5.1. ovog člana Izvršilac je dužan da novu mjenicu i novo mjenično ovlašćenje, pod uslovima iz stava 5.1. ovog člana dostavi Naručiocu u roku od 8 dana od dana kada ga Naručilac pozove da to učini. Ukoliko Izvršilac to ne učini, Naručilac ima pravo da raskine ovaj Ugovor, uz pravo na naknadu štete.

**5.4.** U slučaju nastanka štete za Naručioca, čiji je iznos veći od iznosa garancije za dobro izvršenje posla iz stava 5.1. ovog člana, tada je Izvršilac dužan da plati Naručiocu i onaj iznos naknade štete koji prelazi iznos garancije iz stava 5.1. ovog člana.

**5.5.** Naručilac će vratiti neiskorišćenu mjenicu po isteku 30 dana od dana potpunog izvršenja svih ugovorenih obaveza Izvršioca iz ovog Ugovora za vrijeme trajanja istog.

**Član 6.**

**REZERVNI DIJELOVI**

**6.1.** Izvršilac se obavezuje da će, o svom trošku, isporučiti Naručiocu rezervne dijelove:

**6.1.1.** koji su, po vrsti i količini, potrebni za funkcionalno ispitivanje i Puštanja u rad, u skladu sa klauzulama ovog Ugovora.

**6.1.2.** koji su, po vrsti i količini, potrebni za redovnu eksploataciju Opreme i sistema do prvog servisa uključujući i servis, kao i rezervne dijelove za oddržavanje u garatnom roku a po pisanoj preporuci Izvršioca, a uz pribavljenu pisanu saglasnost Naručioca na tu preporuku.

**Član 7.**

**DOKUMENTACIJA**

**7.1.** Izvršilac se obavezuje da, neposredno po ugradnji Opreme, izradi i zapisnički preda Naručiocu:

7.1.1. uputstva za rad i održavanje – u 4 (četiri) papirnatih kopija na jednom od službenih jezika u BiH.

7.1.2. protokole o izvršenim ispitivanjima (izvještaje) u pogledu kvaliteta montaže, primjene materijala i druge protokole i dokumentaciju utvrđenu Tehničkim zadatkom i Ugovorom.

7.1.3. ostalu dokumentaciju zahtijevanu Tehničkim zadatkom i Ugovorom.

**7.2.** Smatra se da je dokumentacija iz klauzule 7.1. predata Naručiocu na dan kada je zapisnik iz klauzule 7.1. i zapisnik iz klauzule 7.2. potpisalo ovlašćeno lice Naručioca na Objektu.

**PUŠTANJE U RAD**

**Član 8.**

**8.1.** Puštanje u rad i provjeru funkcionalnosti obavlja stručni tim Izvršioca – uz prisustvo ovlašćenih predstavnika Naručioca, kada Izvršilac potvrdi da je završio sa radovima i svim obavezama iz ovog Ugovora. Izvršilac se obavezuje da u proceduri puštanja u rad Opreme i drugim procedurama utvrđenim ovim Ugovorom, potvrdi rad ugrađene Opreme. Izvršilac je dužan da Naručiocu dostavi sve potrebne licence. Ako na Opremi koja se isporučuje ili na njihovim dijelovima postoje prava intelektualne svojine (uključujući i one koji su zaštićeni patentima), od datuma isporuke istih na Naručioca prelazi pravo korišćenja i primjene tih prava tokom obavljanja Naručiočeve privredne djelatnosti, bez ograničavanja roka. Iznos naknade za prenos navedenih prava je uključen u cijenu iz člana 3. ovog Ugovora.

**8.2.**  Poslije uspješno sprovedenog Puštanja u rad, Izvršilac i Naručilac će sačiniti i obostrano potpisati zapisnik o primopredaji Opreme.

**8.3.** Shodno pravilima o zaštiti od evikcije, Izvršilac se obavezuje da zaštiti Naručioca od zahtjeva trećih lica kojima se Naručiocu umanjuje, ograničava odnosno onemogućuje korišćenje aplikativnog softvera i obavezuje se da Naručiocu nadoknadi troškove koji po njega nastanu u skladu sa Važećim propisima.

**GARANTNI ROKOVI I GARANCIJA ZA UGRAĐENU OPREMU I IZVEDENE RADOVE**

**Član 9.**

**9.1.** Izvršilac je odgovoran i garantuje, računajući od dana zapisničke primopredaje Opreme, garantne rokove:

* + 1. \_\_\_\_\_\_\_\_\_\_\_\_\_\_\_\_\_\_\_\_\_\_
    2. \_\_\_\_\_\_\_\_\_\_\_\_\_\_\_\_\_\_\_\_\_\_

**9.2.** Izvršilac je dužan da, o svom trošku, otkloni sve nedostatke koji se pokažu u toku garantnih rokova iz klauzule 9.1. i to u skladu sa sljedećom procedurom:

**9.2.1.** kada Naručilac ustanovi nedostatke na izvedenim Radovima i/ili Opremi, o tome će odmah pisanim putem obavijestiti Izvršioca i pozvati ga da nastale nedostatke otkloni;

**9.2.2.** kada primi obavještenje iz klauzule 9.2.1., Izvršilac je dužan:

* + - 1. da u najkraćem roku od prijema obavještenja iz klauzule 9.2.1., obavijesti Naručioca pisanim putem u kom roku i na koji način namjerava da otkloni nedostatke,
      2. da, zavisno od prirode i obima nedostataka, u najkraćem roku pristupi njihovom otklanjanju, angažujući pri tome potrebnu radnu snagu i sredstva, s tim da je za otklanjanje nedostatka u roku:

- \_\_\_\_\_\_\_\_\_\_\_\_\_\_\_\_

da obezbijedi prioritet u cilju nabavke Opreme, materijala i obezbjeđenja radnika za otklanjanje nedostataka.

**9.3.** Garantni rok za izvedene Radove i/ili Opremu, poslije otklonjenog nedostatka se produžava u skladu sa sljedećim pravilima:

**9.3.1.** u slučaju manje opravke Opreme, odnosno dijela Opreme i/ili u slučaju manjeg nedostatka na izvedenim Radovima – Svaki rezervni dio ugrađen nakon isteka garantnog roka mora imati i garantni rok propisan od strane proizvođača, a najmanje 12 mjeseci od dana ugradnje;

**9.3.2.** kada je obim nedostatka takav da je njegovo otklanjanje izvršeno zamijenom ili bitnom opravkom Opreme ili dijela Opreme, ili otklanjanjem većeg nedostatka ili ponavljanjem bitnijeg dijela izvedenih Radova – garantni rok za Opremu, dio Opreme i/ili izvedene Radove – počinje da teče ponovo od dana otklanjanja nedostatka iz ove klauzule.

**9.4.** Ukoliko Izvršilac ne postupi u svemu u skladu sa klauzulom 9.2., Naručilac stiče pravo da u cilju najbrže i najefikasnije intervencije, preduzme potrebne mjere i izvrši potrebne izmjene ili popravke sam, ili preko trećeg lica i da u svakom slučaju – sve troškove koji su iz toga proizašli, naplati od Izvršioca neposredno i/ili podnošenjem na naplatu mjenice iz klauzule 5. Ugovora.

**9.5.** Izvršilac nije odgovoran i nije dužan da o svom trošku otkloni nedostatke koji su nastali kao posljedica Naručiočevog nestručnog rukovanja i upotrebe, ili nenamjenskog korišćenja suprotno dobijenim uputstvima od Izvršioca.

**ROK IZVRŠENJA PREDMETA UGOVORA**

**Član 10.**

**ROK IZVRŠENJA PREDMETA UGOVORA**

**10.1.** Izvršilac se obavezuje da predmet ovog Ugovora iz člana 2.1. izvrši u potpunosti i kvalitetno, u skladu sa klauzulama Ugovora i prilozima, u roku od **\_\_\_\_\_\_\_\_\_\_\_\_\_\_ dana** od dana obostranog potpisivanja Ugovora.

**10.2.** Rok iz klauzule 10.1. Ugovora, može da se produži u izuzetnim slučajevima uz pismenu saglasnost odgovorne osobe Naručioca.

11. OBAVEZE I ODGOVORNOSTI IZVRŠIOCA

**11.1.** Izvršilac se, pored izvršenog obavezivanja drugim klauzulama ovog Ugovora, posebno obavezuje da, u okviru izvođenja Radova prilikom ugradnje Opreme, izvrši sljedeće:

* + 1. Da Radove izvede stručno i kvalitetno, u svemu prema klauzulama ovog Ugovora i Važećim propisima.
    2. Da prilikom izvođenja Radova ugrađuje Opremu i materijal koji odgovara standardima iz ovog Ugovora.
    3. Da, u cilju urednog i blagovremenog izvršenja predmeta Ugovora, obezbijedi i angažuje dovoljan broj licenciranih radnika i radnika bez licenci – odnosno da to angažovanje izvrši prema strukturi koja obezbjeđuje uspješno izvršenje isporuke i ugradnju Opreme.
    4. Da se pridržava tehničke i druge dokumentacije, na osnovu koje se izvode Radovi, i ugrađuje Oprema.
    5. Izvršilac je odgovoran za zaštitu i čuvanje izvedenih Radova, Opreme i materijala isporučenog na Objektu – i to u toku perioda: od dana kada je Izvršilac uveden u posao, do dana izvršene primopredaje Objekta i Opreme/Radova Naručiocu.
  1. Izvršilac je dužan da, pored obavezivanja izvršenih drugim klauzulama ovog Ugovora, izvrši i sljedeće obaveze:
     1. da nabavi i isporuči Naručiocu svu Opremu, da je poveže i integriše sa postojećom opremom u Sistem;
     2. da izvrši Puštanja u rad isporučene Opreme,
     3. da na Objektu sprovede obuku osoblja Naručioca;
     4. da izradi i zapisnički preda Naručiocu – uputstva za upotrebu i održavanje Opreme kao i ostalu dokumentaciju utvrđenu Tehničkim zadatkom - na jednom od službenih jezika u BiH.
  2. Obaveza Izvršioca je da u cilju izvršenja predmeta ugovora pribavi /izradi i preda Naručiocu atestno- tehničku dokumentaciju, protokole o izvršenim ispitivanjima (izvještaje), kao i ostalu dokumentaciju i pruži ostale Usluge u obimu i vrsti utvrđenim odredbama ovog Ugovora.
  3. Ugovorne strane saglasno konstatuju da je Izvršilac svojim potpisom na dokumentu prihvatio odredbe HSE sporazuma broj **\_\_\_\_\_\_\_\_\_\_\_\_\_\_\_** koji čini prilog br. 3 i sastavni je dio ovog Ugovora.

Odgovorno lice za provođenje zajedničkih HSE mjera, na osnovu dogovora pred Izvršiocem, je: \_\_\_\_\_\_\_\_\_\_\_\_\_\_\_\_\_.

- Lica za koordinaciju sprovođenja HSE ugovora ispred Naručioca u smislu Zakona o zaštiti na radu („Sl. Novine FBiH“, br79/2020): Đuro Todorović i Nedim Abadžija.

- Jedino odgovorno lice (JOL), odgovorno za upravljanje, kontrolu i pružanje svih aktivnosti definisanih Ugovorom ispred Kupca je: Admir Omerović.

- Ukoliko u toku ugovornih aktivnosti dođe do promene lica koja su ispred Naručioca navedena iz ovog člana Ugovora, Naručilac će o toj promjeni pismeno obavijestiti Izvršioca.

* 1. O svim licima ovlašćenim i zaduženim u vezi i povodom ovog Ugovora, Izvršilac će u pisanoj formi obavijestiti Naručioca, sa navođenjem imena lica, kontakt podataka i njegovih ovlašćenja. Svaki pisani dokument iz ove klauzule postaće sastavni dio ovog Ugovora.

**OBAVEZE NARUČIOCA U OKVIRU IZVOĐENJA RADOVA**

**Član 12.**

**12.1.** Naručilac će blagovremeno ispuniti obaveze navedene u Tehničkom zadatku koji čini Prilog 1 ovog Ugovora – čije blagovremeno izvršenje direktno uslovljava blagovremenost izvršenja određenih obaveza Izvršilaca.

**12.2.** Svaku primopredaju dokumentacije u smislu ove klauzule ugovorne strane su dužne da izvrše obostranim potpisivanjem zapisnika kojim se konstatuje predmet predaje svakog dokumenta pojedinačno kao i datum predaje i ostali podaci od značaja za primopredaju.

**12.3.** Naručilac će izdati posebna punomoćja Izvršiocu za izvršenje pojedinih obaveza iz ovog Ugovora, ukoliko su ista neophodna na osnovu Važećih propisa.

**12.4.** Naručilac je ovlašćen da neposredno, ili preko lica koja za to ovlasti, u određenim rokovima kontroliše Objekat i sva mjesta gdje se ugrađuje Oprema i materijali, a Izvršilac je dužan da u potpunosti sarađuje, obezbijedi i omogući takvu kontrolu i pristup Naručiocu.

**12.5**. O svim licima ovlašćenim i zaduženim u vezi i povodom ovog Ugovora, Naručilac će u pisanoj formi obavijestiti Izvršilaca, sa navođenjem imena lica, kontakt podataka i njegovih ovlašćenja. Svaki pisani dokument iz ove klauzule postaće sastavni dio ovog Ugovora.

**IZMJENE I DOPUNE UGOVORA**

**Član 13.**

**13.1.** Ovaj Ugovor se može izmijeniti samo pisanim aneksom, potpisanim od strane ovlašćenih zastupnika ugovornih strana, odnosno sve izmjene i dopune ovog Ugovora i svi usmeni nalozi i dogovori ugovornih strana moraju biti sadržani u aneksu Ugovora, inače ne proizvode pravno dejstvo.

**UGOVORNA KAZNA I ODGOVORNOST ZA ŠTETU**

**Član 14.**

**14.1.** Ako Izvršilac, bez krivice Naručioca, ne izvrši predmet ovog Ugovora u ugovorenom roku, dužan je da Naručiocu plati – na ime ugovorne kazne – penale u visini od:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- U slučaju prekršaja i eventulanih kazni od strane inspekcijskih organa (entitenskih i državnih) zbog neposjedovanja svih zakonom potrebnih dokumenata za pumpne automate, Naručilac zadržava pravo da istu prefakturiše Izvršiocu.

**14.2.** Ugovorne strane su saglasne da obaveza Izvršioca za plaćanje ugovorne kazne dospijeva samim padanjem u docnju u odnosu na svaki rok utvrđen kao rok izvršenja obaveze/aktivnosti, bez obaveze Naručioca da Izvršioca o tome upozori. Izvršilac je dužan da plati ugovornu kaznu, u roku od 8 (osam) dana od dana prijema dokumenta za plaćanje. U suprotnom Naručilac je ovlašćen da iznos ugovorne kazne naplati iz garancije za dobro izvršenje posla.

**14.3.** Naplata ugovorne kazne ne oslobađa Izvršilaca obaveze da u cjelosti izvrši predmet ovog Ugovora. Nakon što se dostigne maksimalni iznos ugovorne kazne Naručilac ima pravo da zahtjeva ispunjenje obaveze ili jednostrani raskid Ugovora.

**14.3.** U slučaju nastanka štete za Naručioca zbog prekoračenja ugovorenog roka iz člana 10.1. – čiji je iznos veći od najvišeg iznosa ugovorne kazne iz klauzule 14.1. – Izvršilac je dužan da plati Naručiocu i ugovornu kaznu i nastalu štetu.

**Član 15.**

**RASKID UGOVORA ZBOG NEISPUNJENJA OBAVEZA I SPORAZUMNI RASKID UGOVORA**

**15.1**. Svaka ugovorna strana može da raskine ovaj Ugovor, u cjelini ili djelimično, dostavljanjem drugoj ugovornoj strani pisanog obavještenja o neispunjenju ili neurednom ispunjenju obaveza sa navođenjem razloga za raskid Ugovora, a ta druga ugovorna strana će odgovarati po zakonskim odredbama o odgovornosti za neispunjenje obaveza. Pod neurednim ispunjenjem se smatra zadocnjenje u ispunjenju ili ispunjenje sa nedostacima, a pod naknadim rokom za ispunjenje se smatra i rok koji protekne za vrijeme za koje se obračunava ugovorna kazna.

**15.2.** U slučaju raskida Ugovora, ugovorne strane su obavezne da međusobno izmire obaveze nastale do dana raskida tako što će izvršiti presjek stanja vrijednosti izvedenih radova, isporučenih i ugrađenih materijala i opreme, kao i uloženih sredstava i plaćenih iznosa, na osnovu čega će utvrditi visinu i način izmirenja međusobnih obaveza.

**15.3.** Ugovor se ne može raskinuti zbog neispunjenja neznatnog dijela ugovorene obaveze.

**15.4.** Ugovorne strane su saglasne da – pojam ‘‘neispunjenja neznatnog djela ugovorene obaveze‘‘, u smislu klauzule 15.3., u ovom Ugovoru ima značenje – neispunjenja preostalog, manjeg dijela ugovorene obaveze jedne ugovorne strane, ukoliko i bez ispunjenja tog dijela ugovorene obaveze, druga ugovorna strana ostvaruje iz ovog Ugovora onu korist koja u takvoj situaciji normalno sljeduje i ako se usljed neispunjenja tog dijela ugovorene obaveze, u suštini ne osujećuje cilj Ugovora, odnosno izvršenje predmeta Ugovora.

**15.5.** Ukoliko raskid Ugovora nastupi u trenutku izvođenja Radova i usljed toga dođe do prekida Radova, Naručilac i Izvršilac su dužni da preduzmu potrebne mjere da se izvedeni Radovi zaštite od propadanja, a troškove zaštite Radova snosi ona ugovorna strana čijom krivicom je došlo do raskida Ugovora, odnosno do prekida Radova.

**15.6.** Ugovorne strane mogu sporazumno da raskinu Ugovor, a sporazumom o raskidu Ugovora utvrđuju se međusobne obaveze, na čije se utvrđivanje shodno primjenjuje klauzula 15.2.

**Član 16.**

**VIŠA SILA I SANKCIONA KLAUZULA**

**16.1.** Dejstvo više sile se smatra za slučaj koji oslobađa od odgovornosti za izvršavanje svih ili nekih ugovorenih obaveza i za naknadu štete za djelimično ili potpuno neizvršenje ugovorenih obaveza – onu ugovornu stranu kod koje je nastupio slučaj više sile, ili obje ugovorne strane kada je kod obje ugovorne strane nastupio slučaj više sile, a izvršenje obaveza koje je onemogućeno zbog dejstva više sile odlaže se za vrijeme njenog trajanja.

**16.2** Pod dejstvom više sile se podrazumijeva naročito sljedeće: požar, poplava, zemljotres, ratno stanje, mobilizacija, neprijateljsko djelovanje, pobuna, štrajk – ne uključujući štrajk u okviru ugovornih strana, sabotaža, epidemija, saobraćajna i prirodna katastrofa, a koji u potpunosti ili djelimično sprječavaju ili onemogućavaju jednu od ugovornih strana ili obje ugovorne strane da izvrše ugovorne obaveze, a ugovorna strana ili ugovorne strane ih nisu mogle predvidjeti ili izbjeći.

**16.3.** Ugovorna strana kojoj je izvršavanje ugovornih obaveza onemogućeno usljed dejstva više sile je u obavezi da odmah, bez odlaganja – a najdalje u roku od 8 (osam) kalendarskih dana od dana nastupanja okolnosti koje se smatraju višom silom, pod prijetnjom gubitka prava na pozivanje na višu silu, pisanim putem obavijesti drugu ugovornu stranu o nastanku ovih okolnosti i njihovom procijenjenom ili očekivanom trajanju, uz dostavljanje dokaza o postojanju više sile.

**16.4.** Ugovorna strana kod koje je nastupio slučaj više sile, dužna je da preduzme sve potrebne radnje radi otklanjanja posljedica koje onemogućavaju izvršavanje njenih ugovornih obaveza, da obavještava drugu ugovornu stranu koliko će trajati prepreke prouzrokovane višom silom u odnosu na izvršavanje ugovornih obaveza, kao i da drugu ugovornu stranu odmah obavijesti o prestanku dejstva više sile. Ova klauzula se na odgovarajući način primjjenjuje i kada je slučaj više sile nastupio kod obje ugovorne strane.

**16.5.** Za vrijeme trajanja više sile svaka ugovorna strana snosi svoje troškove.

**16.6.** Ako djelovanje više sile spriječi ugovorne strane da izvršavaju svoje obaveze ili dio svojih obaveza u periodu dužem od 30 (trideset) kalendarskih dana, ugovorne strane će se sporazumijeti o daljem postupanju u izvršavanju odredaba ovog Ugovora – odlaganju ispunjenja međusobnih obaveza za vrijeme dejstva više sile i o tome će zaključiti aneks ovog Ugovora.

**16.7.** U suprotnom, ukoliko ugovorne strane ne postignu saglasnost i ne zaključe aneks ovog Ugovora u roku od 60 (šezdeset) kalendarskih dana računajući od dana prijema obavještenja iz klauzule 16.3, ovaj Ugovor će se smatrati raskinutim, s tim da nijedna ugovorna strana nema pravo na naknadu štete koju pretrpi zbog raskida Ugovora po ovom osnovu.

**16.8**. Međusobno obavještavanje ugovornih strana u slučaju nastupanja više sile, vrši se isključivo u pisanoj formi.

**16.9**. Za vrijeme trajanje više sile i istovremenog trajanja ovog Ugovora, Naručilac može od drugog Izvršioca da pribavi izvršenje određenih ugovorenih obaveza Izvršioca, koje Izvršilac nije mogao da izvrši usljed dejstva više sile. Obim Izvršiočevih obaveza i ukupna cijena Ugovora će biti srazmjerno umanjene, a Naručilac usljed toga neće biti odgovoran Izvršiocu ni za kakve troškove i/ili štetu.

**16.10.** Međunarodne sankcije prema ovom Ugovoru podrazumijevaju, uključujući, ali ne ograničavajući se na, bilo koje restriktivne mjere ili sankcije koje nameće bilo koje tijelo ili organ Ujedinjenih Nacija (UN), Evropske unije (EU) ili njene države članice, Ujedinjenog Kraljevstva (UK) ili Sjedinjenih Američkih Država (SAD) („Međunarodne sankcije“).

Ugovorna strana je u obavezi da obavijesti drugu Ugovornu stranu ukoliko postane predmet Međunarodnih sankcija („Pogođena ugovorna strana“) koje ograničavaju transakcije koje su obuhvaćene ovim Ugovorom. Obavještenje se dostavlja u pisanoj formi, bez odlaganja, a u svakom slučaju u periodu ne dužem od 7 kalendarskih dana od dana kada je Pogođena ugovorna strana postala predmet međunarodnih sankcija. Neobavještavanje u propisanom roku daje Ugovornoj strani koja nije pogođena pravo da obustavi ili raskine Ugovor bez prethodne najave.

U slučaju da Pogođena ugovorna strana postane predmet međunarodnih sankcija koje ograničavaju transakcije koje su obuhvaćene ovim Ugovorom, Ugovorne strane će bez odlaganja, a u svakom slučaju ne duže od 30 kalendarskih dana od dana obavještavanja propisanog u stavu 2. ovog člana, uložiti sve napore da izmjene odredbe ovog Ugovora, kako bi se u potpunosti ispoštovala propisana ograničenja predviđena Međunarodnim sankcijama. Propuštanje da se izmjene odredbe ovog Ugovora u roku od 30 dana daje Ugovornim stranama pravo da obustave ili raskinu ovaj Ugovor bez prethodne najave.

Pogođena Ugovorna strana je u obavezi da obavijesti Ugovornu stranu koja nije pogođena ukoliko Pogođena strana postane predmet Međunarodnih sankcija koje zabranjuju transakcije koje su obuhvaćene ovim Ugovorom. Obavještenje se dostavlja u pisanoj formi, odmah nakon što Pogođena ugovorna strana postane predmet Međunarodnih sankcija. U svakom slučaju, ukoliko Pogođena ugovorna strana postane predmet Međunarodnih sankcija koje zabranjuju transakcije koje su obuhvaćene ovim Ugovorom, obje Ugovorne strane imaju pravo da obustave li raskinu ovaj Ugovor bez prethodne najave.

Ukoliko obustava Ugovora traje u kontinuitetu 30 kalendarskih dana, obje Ugovorne strane imaju pravo na jednostrani raskid Ugovora.

U slučaju obustave ili raskida Ugovora kako je to predviđeno u stavovima 2-5 ovog člana, svaka Ugovorna strana se odriče svih svojih potraživanja i oslobodiće drugu Ugovornu stranu odgovornosti u vezi sa obustavom ili raskidom Ugovora, osim u vezi sa pravima koja dospjevaju po Ugovoru, a koja su nastala pre nego što je Pogođena ugovorna strana postala predmet Međunarodnih sankcija**.**

**Član 17.**

**NIŠTAVOST KLAUZULA UGOVORA**

**17.1.** Kad god je to moguće, svaka klauzula ovog Ugovora će se tumačiti tako da ostane na snazi prema važećim propisima.

**17.2.** Ako je neka klauzula ovog Ugovora ništavna po važećim propisima, takva klauzula će biti nevažeća samo u mjeri te ništavosti, a preostale klauzule Ugovora ostaju na snazi.

**17.3.** U slučaju ništavosti, ugovorne strane će voditi pregovore u dobroj vjeri kako bi izmijenile i dopunile ovaj Ugovor u mjeri neophodnoj da se sprovede njegova svrha.

**Član 18.**

**ODRICANJE**

**18.1.** Ne smatra se da je neka od ugovornih strana odustala od neke klauzule ovog Ugovora, osim ako je to učinila u pisanoj formi i sa potpisom ovlašćenog zastupnika te ugovorne strane i ako je na osnovu toga zaključen odgovarajući aneks ovog Ugovora.

**18.2.** Jednokratno odricanje ugovorne strane od prava – povodom povrede neke klauzule ovog Ugovora koji je izvršila druga ugovorna strana, ne djeluje, niti se može tumačiti, kao odricanje od bilo kog drugog prava iz bilo koje druge klauzule ovog Ugovora, ili kao odricanje od budućeg zahtjeva te ugovorne strane povodom povrede te klauzule na koju se ovo jednokratno odricanje odnosi.

**18.3.** Odobreno produženje roka za izvršenje jedne obaveze, ili radnje po ovom Ugovoru – ne smatra se automatski odobrenim produženjem roka za izvršenje bilo koje druge obaveze, ili radnje, osim ako je takvo odobrenje sadržano u zaključenom aneksu ovog Ugovora.

**Član 19.**

**DOSTAVLJANJE OBAVJEŠTENJA I OBAVJEŠTAVANJE O PROMJENAMA**

**19.1.** Od dana zaključenja ovog Ugovora sva obavještenja, zahtjevi i druga prepiska po ovom Ugovoru se uručuju u pisanoj formi – pismom na adrese ugovornih strana, ili elektronskom porukom na elektronske adrese, navedene u klauzuli 19.3. Ugovora – s tim da će se zavisno od vrste dostave, smatrati da je dostavljanje izvršeno na određeni dan – i to:

**19.1.1.** preporučenom poštom – u kom slučaju će se smatrati da je dostavljanje izvršeno 3. (trećeg) radnog dana od dana predaje preporučene pošiljke sa plaćenom poštarinom na poštu, ili

**19.1.2.** ekspresnom kurirskom službom – u kom slučaju će se smatrati da je dostavljanje izvršeno na dan uručenja toj kurirskoj službi, ili

**19.1.3.** putem elektronske pošte – u kom slučaju će se smatrati da je dostavljanje izvršeno u trenutku prikazivanja poslate elektronske pošte u folderu poslatih poruka pošiljaoca.

**19.2.** Ako jedna od ugovornih strana ne obavijesti drugu ugovornu stranu o promjeni adrese ili elektronske adrese, a ukoliko je bilo koja prepiska u vezi sa ovim Ugovorom upućena na nepromijenjenu – naznačenu adresu, ili na elektronsku adresu – smatraće se da je dostava uredno izvršena.

**19.3.** Ugovorne strane su dužne da jedna drugu obavještavaju o svakoj i o svim promjenama koje mogu biti važne za realizaciju Ugovora. Sva obavještenja jedne ugovorne strane data drugoj ugovornoj strani, a koja su u vezi sa ovim Ugovorom, od dana zaključenja ovog Ugovora biće dostavljana u pisanoj formi – pismom ili putem elektronske pošte, na dole navedene adrese:

a) ***Adresa Naručioca***:

G-Petrol d.o.o. Sarajevo

Kontakt osoba za tehnička pitanja - rukovodilac projekta:

Admir Omerović

+387 65 418 842

[admir.omerovic@nis.rs](mailto:admir.omerovic@nis.rs)

***b) Adresa Izvršioca:***

\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_

**Član 20.**

**RJEŠAVANJE SPOROVA**

**20.1.** Sve eventualne sporove koji nastanu iz, ili povodom, ovog Ugovora riješavaće Općinski sud u Sarajevu.

**Član 21.**

**POVERLJIVOST INFORMACIJA**

**21.1.** Izvršilac neće, bez prethodne pisane saglasnosti Naručioca, dati na uvid ovaj Ugovor niti bilo koju odredbu ovog Ugovora, kao ni tehnički zadatak, informaciju i/ili dokument (u daljem tekstu: podatak) dat od strane ili u ime Naručioca u vezi sa ovim Ugovorom, nijednom licu koje nije zaposleno kod Izvršioca radi izvršenja ovog Ugovora.

**21.2.** Podaci i dokumenti, bez obzira na njihovu formu ili oblik, nastali kao rezultat rada Izvršioca u skladu sa predmetom ovog ugovora, predstavljaju „Poslovnu tajnu“ Naručioca, te prema njima Izvršilac, tokom važenja ugovora i nakon isteka ugovora, mora primjenjivati mjere zaštite predviđene Ugovorom o povjerljivosti iz klauzule 21.3 ovog Ugovora.

**21.3.** Obaveze i odgovornosti ugovornih strana u pogledu poverljivosti podataka, utvrđene su posebnim Ugovorom o poverljivosti broj: **\_\_\_\_\_\_\_\_\_\_\_\_** od **\_\_\_\_\_\_\_\_\_\_\_** godine.

**Član 22.**

**IZJAVA O VLASNIČKOJ STRUKTURI**

**22.1.** Sastavni dio ovog Ugovora je Vlasnička struktura do nivoa stvarnih vlasnika sa pratećim izjavama (Prilog broj 4) U slučaju nastanka promjena vezano za lanac vlasnika Izvođača, uključujući beneficijare (između ostalog, krajnje), i (ili) u izvršnim organima Izvođača posljednji prezentuje kompaniji Naručioca informacije o promenama putem elektronske pošte, na adresu [natasa.butorovic@nis.rs](mailto:natasa.butorovic@nis.rs) u roku od 3 (tri) kalendarska dana od nastanka takvih promena, koje treba da budu potkrepljene odgovarajućim dokumentima.

**22.2.**Naručilac ima pravo da jednostrano odustane od izvršenja ugovora u slučaju da Izvršilac ne izvrši obaveze, koje su predviđene tačkom 22.1. ovog Ugovora.

U tom slučaju se ovaj Ugovor smatra raskinutim, počev od datuma kada je Izvršilac dobio pismeno obavještenje kompanije Naručioca o tome da ona odustaje od izvršenja Ugovora, ili pak od nekog drugog datuma, koji je naveden u takvom obavještenju.

**Član 23.**

**ZAVRŠNE ODREDBE**

**23.1.** Ovaj Ugovor se smatra zaključenim na dan kada su ga potpisali ovlašćeni zastupnici obe ugovorne strane, a ako ga ovlašćeni zastupnici nisu potpisali na isti dan, Ugovor se smatra zaključenim na dan drugog potpisa po vremenskom redoslijedu.

**23.2.** Ugovor se zaključuje na određeno vrijeme i traje do ispunjenja međusobnih obaveza ugovornih strana na način, u rokovima i pod uslovima utvrđenim ovim Ugovorom.

**23.3.** Ugovor je sačinjen u 2 (dva) istovjetna originalna primjerka sa jednakom dokaznom snagom, od kojih je 1 (jedan) primjerak za Naručioca, a 1 (jedan) primjerak za Izvršioca

**23.4.** Ugovorne strane saglasno izjavljuju da su ugovor pročitale, razumjele i da ugovorne odredbe u svemu predstavljaju izraz njihove stvarne volje.

**23.5.** Sastavni dio ovog Ugovora su sljedeći prilozi:

Prilog br. 1 - Tehnički zadatak za nabavku\_\_\_\_\_\_\_\_\_\_\_\_\_;

Prilog br. 2 - Ponuda Izvršioca broj \_\_\_\_\_\_\_\_\_\_\_\_\_ od \_\_\_\_\_\_\_\_\_\_\_\_\_\_ godine

Prilog br. 3 – HSE sporazum broj \_\_\_\_\_\_\_\_\_\_\_\_\_\_\_\_

Prilog br. 4 – Vlasnička struktura do nivoa stvarnih vlasnika sa pratećim izjavama (važeća forma usvojena u G-Petrol-u)

Ugovorne strane:

|  |  |
| --- | --- |
| Za Izvršioca  **\_\_\_\_\_\_\_\_\_\_\_**  \_\_\_\_\_\_\_\_\_\_\_\_\_\_\_\_\_  Direktor\_\_\_\_\_\_\_\_\_\_\_\_\_\_\_\_ | Za Naručioca  **G-Petrol d.o.o. Sarajevo**  \_\_\_\_\_\_\_\_\_\_\_\_\_\_\_\_\_  DirektorMilan Čolović |