**G-Petrol d.o.o. Sarajevo**

Marka Marulića br. 2, Lamela B, Sarajevo

Bosna i Hercegovina

Tel:+387 33 944 914; Faks:+387 33 942 099

Broj:

Datum:



TEHNIČKI ZADATAK

Za izbor dobavljača po odobrenom projektu:

Zamjena automatskih autopraonica na BS G-Petrol-a

**Sektor za maloprodaju**

**Sarajevo 19.05.2025. godine**

**TEHNIČKI ZADATAK**

PREDMET TEHNIČKOG ZADATKA

Predmet ovog tehničkog zadataka je nabavka automatskih autopraonica (AP) sa rotirajućim četkama i demontaža postojećih AP sa benzinske stanice:

* Banja Luka, Krajiških brigada 2, 78000 Banja Luka;
* Cazin, Mala Lisa bb, Cazin 77 220.

Autopraonice moraju biti najnovije generacije, potpuno nove, te moraju biti kompatibilne sa postojećim objektima, sa aspekta građevinskih uslova u svim segmentima, tako da puštanje u rad same AP ne smije doći u pitanje zbog ovih uslova. U slučaju potrebnih prepravki bilo kojih instalacija dobavljač je dužan iste prepraviti o svom trošku. Na obje benzinske stanice (BS) postoje AP koje trenutno nisu u funkciji, ali postoje dovedni svi potrebni priključci. Dobavljač je dužan prilagoditi sve priključke novoj AP o svom trošku te isto ne smije utjecati na nesmetano puštanje u rad svih autopraonica.

Minimalne tehničke specifikacije autopraonica koje su predmet tendera između ostalog podrazumjevaju:

* Pjenaste četke Link Foam;
* Svjetla za pozicioniranje,
* Horizontalni sušač min 2x3,8kW, bočni min 2x3kW;
* Vertikalne četke moraju da posjeduju nagib moraju imati mogućnost promjene smjera okretanja;
* Obrtaji četke 127 obrtaja u minuti;
* Kutija za zaštitu upravljačkog pulta.
* Upravljački pult sa ekranom osjetljivim na dodir, min 7 incha;
* Pocinčane tračnice za kretanje stroja;
* Zidne nosače za lanac;
* Energetske lance;
* Poziciono svjetlo;
* Vodilice za centriranje 5 m X 55 mm;
* Pranje kotača na disku minimalno 21“ sa visokim pritiskom 80 bara, minimalno 4 mlaznice;
* Bočna predpranja min 80 bara + gornje oscilirajuće, gornji skener;
* Dobava 80 bara 11kW 70 bar 84 l/min;
* Pranje podvozja min 15 bara 120 l/m, min 4 segmenta;
* Elektropumpa 11kW, min 70 bar,
* Mrežasti filter 100 mikona;
* Superaktivna pjena;
* Supervosak,
* Bočno nanošenje pjenastog hemijskog spreja,
* Sistem za upravljanja vratima, za ulazna i izlazna vrata,
* Sve ostale neophodne elemente najnovije generacije za nesmetano funkconisanje praonica.

Praonice moraju da su kompatibilne sa postojećim terminalima za plačanje koji se sastoji od vanjskog zidnog uređaja za ukucavanje i puštanje pranja, te u objektu terminala i printera za izdavanje slipova. Ovi uređaji moraju biti kompatibilni sa praonicom. Ugradnja i povezivanje je u obavezi dobavljača.

Garantni rok na opremu i radove mora biti **minimalno 24 mjeseca** od dana puštanja u rad. Pod garancijom se također podrazumjeva da kvar na četkama i fenu neće prouzrokovati pad četki i fena na automobil i prouzrokovati štetu trećem licu, također u toku 24 mjeseca. Ukoliko se isto desi dobavljač preuzima odgovornost za štetu.

OPIS TEHNIČKOG ZADATKA

Ovim Tehničkim rješenjem je predviđeno da se izvrše sljedeći radovi:

* Demontaža postojećih AP;
* Nabavka i isporuka nove AP na benzinske stanice;
* Ugradnja, povezivanje na postojeći sistem;
* Puštanje u rad;
* Svi radovi koji su potrebni da bi se AP u potpunosti pustile u rad;
* Održavanje u garantom roku i otklanjanje svih kvarova nastalih na AP,
* Odvoz demontiranih AP po uputama navedenim u nastavku;
* Nakon izvršenih radova i puštanja u rad AP dobavljač je dužan predati odgovarajuću tehničku dokumentaciju, upustvo za upotrebu i atest od proizvođača.

**Demontirane AP** sa predmetnih BS dobavljač je dužan rastavljene ili u kompletu odvući na deponiju. Za odvoz AP Dobavljač mora dostaviti dokaz da je predana na neku od deponija, sa potvrdom na svom memoradnumu potpisanim od strane deponije i dobavljača.

SERVISIRANJE I REZERVNI DIJELOVI

Za vrijeme trajanja garantnog roka, svi kvarovi na AP u nadležnosti su dobavljača, odnosno isti je dužan da AP stavi u ispravno stanje najkasnije u roku od **48 sati** od trenutka zaprimanja prijave kvara, u slučaju potpune obustave dobavljač je dužan istu osposobiti u roku od **24 sata**, a u slučaju opasnosti po zdravlje i život uposlenika i kupaca intervencija mora biti u roku od **6 sati**.

Kao rezervni dijelovi u garantnom roku, trebaju se koristiti novi i originalni dijelovi proizvođača sa adekvatnom popratnom dokumentacijom.

Ponuđač je u obavezi omogućiti isporuku originalnih dijelova i servisiranje opreme u periodu 10 godina, od dana ugradnje.

Svaki rezervni dio ugrađen u garantnom roku AP mora imati i **garantni rok** propisan od strane proizvođača, a najmanje 12 mjeseci od dana ugradnje.

FAKTURISANJE

Fakturisanje od strane dobavljača prema naručiocu vrši se odmah po izvršenoj usluzi, a po obostranom potpisivanju Zapisnika o izvršenoj usluzi.

Zapisnik o izvršenoj usluzi treba da, pored zakonski obaveznih naznaka, sadrži broj ugovor.

**U prilogu Računa treba da se nalazi:**

* Potpisan i ovjeren Radni nalog G-Petrola;
* Potpisan zapisnik o izvršenoj usluzi.

U slučaju da se dostavi faktura koja ne sadrži sve potrebnu dokumentaciju ista će biti vraćena dobavljaču na dopunu.

UGOVORENA KAZNA

Ugovorena kazna je mehanizam zaštite naručioca u slučaju da dobavljač ne izvrši uslugu popravke AP u definisanom roku.

**Iznos ugovorene kazne je 50KM bez PDV-a za svaki sat zakašnjenja, od momenta prijave kvara.**

Ugovorena kazna za prekoračenje **ugovorenog roka za realizaciju projekta je 200 KM bez PDV-a** za svaki dan zakašnjenja, bez saglasnosti odgovornog lica G-Petrol.

VRIJEME ZA REALIZACIJU PROJEKTA– ROK

Dozvoljeno vrijeme isporuke opreme, ugradnje i puštanje u funkciju je **90 dana** od dana obostranog potpisivanja ugovora, u kojem dobavljač treba u potpunosti izvršiti ugradnju uz potpunu funkcionalnost, bez naknadnih dodatnih radova i troškova.

Ovaj rok može se produžiti u izuzetnim slučajevima uz saglasnost odgovornog lica G-Petrola.

USLOVI PONUDE

Ponuda treba još da sadrži:

1. Izjavu da cijena radova iz Ponude obuhvata sve troškove nabavke opreme, ugradnje i puštanja u rad ugrađene opreme, uz potpuno funkcionisanje opreme i postrojenja, bez dodatnih troškova;
2. Izjava o sposobnosti isporuke originalnih dijelova i servisiranja opreme u periodu 10 godina nakon isteka garantnog roka. Izjava može biti prenesena od Proizvođača opreme;
3. Izjavu o garantnom roku od 2 (dvije) godine na ugrađenu opremu i izvršene radove;
4. Ostala dokumentaciju prema Tehničkim, eliminacijskim kriterijima za izbor dobavljača;
5. Detaljnu tehničku specifikaciju opreme koju dobavljač nudi.

TEHNIČKI ELIMINACIJSKI KRITERIJ ZA IZBOR DOBAVLJAČA

Svaki dobavljač koji konkuriše na tenderu, mora da zadovolji eliminacijske kriterije koji su dati u Tabeli 1 – Kvalifikacioni kriterijumi.

**Тabela 1.**

| Br. | Kriterij | Dokumentacija koja se dostavlja |
| --- | --- | --- |
|  | Pravo konkurisanja imaju dobavljači koji imaju minimum 5 ugrađenih automatskih AP. | Ovjerena potvrda od strane (min. pet) naručioca kojima je dobavljač izvršio isporuku novih automatskih AP. |
|  | Pravo konkurisanja imaju dobavljači koji imaju minimalno 3 godine iskustva u održavanju automatskih AP | Potrebno je da dobavljač dostavi potvrdu od minimalno 2 naručioca kojima je dobavljač vršio uslugu održavanja automatskih AP. |

**Ovlaštena Kontakt osoba od strane G-Petrola:**

Admir Omerović

Menadžer za tehničku podršku i održavanje

G Petrol d.о.о. Sarajevo

Bosna i Hercegovina, Sarajevo, Marka Marulića 2, Lamela B,

tel: +387 33 944 902, mob: +387 065 418 842

E-mail: [admir.omerovic@nis.rs](mailto:admir.omerovic@nis.rs)